**ZRAKOPLOVNO-TEHNIČKI CENTAR d.d. 29. 8. 2024. godine objavljuje oglas za radno mjesto**

 **VODITELJ KOMERCIJALNIH POSLOVA (ž/m), 1 izvršitelj**

**Uvjeti radnog mjesta:**

* VSS
* radno iskustvo 5 godina na istim ili sličnim poslovima
* znanje rada na računalu
* znanje engleskog jezika
* dobro poznavanje MS Office programa

**Znanja, vještine i sposobnosti:**

* poznavanje carinskih zakona i propisa
* poznavanje odrednica vanjske trgovine
* organizacijske, prezentacijske i komunikacijske vještine

**Što očekujemo od kandidata:**

* temeljitost, odgovornost, motiviranost za rad

**Što nudimo:**

* radni odnos na neodređeno vrijeme uz uvjet probnog rada u trajanju od 6 mjeseci
* redovita primanja uz koja isplaćujemo i naknadu za prijevoz, naknadu za topli obrok, božićnicu, regres i druga materijalna prava iz Kolektivnog ugovora
* mogućnost dodatnog školovanja i usavršavanja

**Opis poslova:**

* organizira, koordinira, upravlja i nadzire pravilno i pravovremeno odvijanje poslovnih procesa komercijalnih poslova
* predlaže i kreira godišnji poslovni plan prodaje, nabave u skladu sa strategijom razvoja Društva
* kontrolira izrađene ponude, narudžbe i izlazne račune
* aktivno prati zakonske propise u području rada prodaje i nabave
* sudjeluje u pregovorima s kupcima i dobavljačima
* zaključuje uvjete ugovora u koordinaciji s pravnim poslovima, s dobavljačima ili kupcima koji uključuju količinu, cijenu, popuste i rokove isporuke određenog proizvoda
* predlaže, izrađuje i prati provedbu planova nabave i prodaje
* izrađuje i prezentira nove projekte iz područja prodaje i nabave
* obavlja ostale poslove po nalogu nadređenog radnika i u slučaju da ti poslovi nisu sadržani u osnovnom smislu naziva radnog mjesta, a sve u skladu s osposobljenosti radnika

**Uz prijavu na oglas potrebno je priložiti:**

* životopis
* presliku diplome
* presliku domovnice ili dokument izdan putem sustava e-građani
* uvjerenje o nekažnjavanju (ne starije od 6 mjeseci)
* elektronički zapis ili potvrdu o podacima evidentiranim u matičnoj evidenciji HZMO-a

Kandidati koji ostvaruju pravo prednosti pri zapošljavanju po posebnim zakonskim propisima, ali samo pod jednakim uvjetima u odnosu na ostale kandidate, dužni su se pozvati na to pravo i u prijavi priložiti dokaz o pravu prednosti.

Kandidat koji može ostvariti pravo prednosti pri zapošljavanju sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), čl. 48.f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20), dužan se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), uz prijavu na oglas dužan je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju u skladu s čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) uz prijavu na oglas dužan je pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno odredbi čl. 48.f. Zakona o zaštiti vojnih i civilnih invalida rata (NN NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) dužan je priložiti pored dokaza o ispunjavanju traženih uvjeta rješenje, odnosno potvrdu iz koje je vidljivo spomenuto pravo.

O svim relevantnim informacijama vezanim uz oglas kandidati će biti obaviješteni na telefon/mobitel ili e-mail adresu koju su naveli u molbi.

**Ukoliko ste se prepoznali u gore traženom profilu, pošaljite nam svoju prijavu s naznakom za navedeno radno mjesto najkasnije do 19. 9. 2024. na adresu poslodavca:**

 **ZRAKOPLOVNO-TEHNIČKI CENTAR d.d.**

**SISAČKA 39 E, 10 410 VELIKA GORICA**

**S naznakom „za oglas – voditelj komercijalnih poslova“**

ili na e- mail: zaposljavanje@ztc-atc.hr

Nepotpune i nepravovremene prijave neće biti razmatrane.

Napomena: ZRAKOPLOVNO-TEHNIČKI CENTAR d.d. zadržava pravo ne zaposliti niti jednog prijavljenog kandidata.

Temeljem odredbi Uredbe (EU) 2016/679 Europskog parlamenta i Vijeća o zaštiti pojedinaca u vezi s obradom osobnih podataka i o slobodnom kretanju takvih podataka, odnosno u skladu sa svim važećim propisima u svezi zaštite osobnih podataka, slanjem prijave za posao i tražene dokumentacije putem pošte na gore naznačenu adresu i/ili putem naznačenog e-maila, kandidat daje dobrovoljnu privolu za prikupljanjem i obradu svih navedenih osobnih podataka i dokumentacije, te daje dobrovoljnu privolu da ga ZRAKOPLOVNO-TEHNIČKI CENTAR d.d. kontaktira i pozove na testiranje znanja i sposobnosti za obavljanje poslova navedenog radnog mjesta, a sve u svrhu mogućeg zapošljavanja.

ZRAKOPLOVNO-TEHNIČKI CENTAR d.d. izjavljuje da će prikupljene osobne podatke i dokumentaciju prikupljati i obrađivati u skladu s odredbama Uredbe (EU) 2016/679 Europskog parlamenta i Vijeća o zaštiti pojedinaca u vezi s obradom osobnih podataka i o slobodnom kretanju takvih podataka, samo u gore navedenu svrhu, te da će iste brisati po prestanku razloga i svrhe prikupljanja i obrade.

ZRAKOPLOVNO-TEHNIČKI CENTAR d.d. ističe da kandidat danu privolu, slanjem prijave za posao, može u svakom trenutku povući pisanim putem i prije prestanka svrhe prikupljanja i obrade podataka, odnosno prije odabira kandidata kojem će ZRAKOPLOVNO-TEHNIČKI CENTAR d.d. ponuditi posao, te da povlačenje navedene privole ne utječe na zakonitost obrade prije njezina povlačenja.

Ukoliko kandidat želi da ZRAKOPLOVNO-TEHNIČKI CENTAR d.d. prikupljene osobne podatke i dokumentaciju temeljem prijave za posao, kao i temeljem obavljenog testiranja znanja i sposobnosti, nadalje prikuplja i obrađuje u svrhu kreiranja baze potencijalnih zaposlenika za buduća radna mjesta, obvezan je uz prijavu za posao dostaviti ispunjenu i potpisanu Privolu iz priloga ovog oglasa za radno mjesto.

KLASA: 100-01/24-01/01

URBROJ: ZTC-PKP-01-24-10